Prijímanie detí na predprimárne vzdelávanie

Podmienky prijímania detí na predprimárne vzdelávanie

a) S účinnosťou od 1. 1. 2021 riaditeľ MŠ zriadenej obcou alebo okresným úradom v sídle

kraja rozhoduje podľa Správneho poriadku (§ 38 ods. 4 zákona č. 596/2003 Z.z.).

b) Dieťa sa do materskej školy prijíma na základe písomnej žiadosti zákonného zástupcu,

ktorú predloží riaditeľovi spolu s potvrdením o zdravotnom stave dieťaťa od všeobecného

lekára pre deti a dorast s vyznačením potvrdenia o povinnom očkovaní (neovplyvňuje prijatie dieťaťa do MŠ) a o zdravotnej spôsobilosti navštevovať materskú školu. Žiadosť podaná bez tohto potvrdenia nie je kompletná a nebude akceptovaná. Žiadosť na predprimárne vzdelávanie podáva jeden rodič alebo obidvaja rodičia, ak riaditeľka MŠ dodatočne zistí, že žiadosť o prijatie dieťaťa podala osoba, ktorá na to nemá právo bezodkladne vykoná nápravu a požiada rodiča, ktorému je dieťa zverené do výlučnej osobnej starostlivosti o podpísanie žiadosti o prijatie do MŠ.

c) Zákonný zástupca môže podať žiadosť:

- osobne,

- poštou alebo kuriérom na adresu materskej školy,

- e-mailom alebo odoslaním naskenovaného tlačiva prostredníctvom e-mailu.

Podľa § 59 ods. 6 školského zákona môže zákonný zástupca materskej škole doručiť žiadosť

aj prostredníctvom:

- elektronického podania doručeného do elektronickej schránky materskej školy alebo

- elektronického dokumentu, ktorý je autorizovaný kvalifikovaným elektronickým podpisom.

d) Deti sa do MŠ prijímajú spravidla k začiatku školského roka, v priebehu školského roka

je prijatie dieťaťa možné len pokiaľ to umožňuje kapacita materskej školy.

e) Zápis do MŠ sa uskutočňuje v termíne, ktorý určí riaditeľ materskej školy po dohode so

zriaďovateľom.

f) Termín a informácie k zápisu detí k začiatku nasledujúceho školského roka zverejní

riaditeľka materskej školy najneskôr mesiac pred zápisom na budove a webovom sídle

materskej školy s uvedením miesta a času zápisu, ako aj podmienkami prijímania detí do

materskej školy odsúhlasenými pedagogickou radou a prerokovanými s radou školy.

g) Prijímanie detí do materskej školy sa realizuje v zmysle § 59 a 59a zákona č. 245/2008 Z.

z. Zákon o výchove a vzdelávaní (školský zákon) a o zmene a doplnení niektorých zákonov.

h) Na predprimárne vzdelávanie v materskej škole sa prijímajú deti spravidla od troch do šiestich rokov veku dieťaťa.

i) Na predprimárne vzdelávanie sa prednostne prijímajú deti, pre ktoré je plnenie

predprimárneho vzdelávania povinné, pričom z týchto detí sú prednostne prijaté deti, pre

ktoré je materská škola spádovou. Spádové školy sú určené len pre deti, pre ktoré je

predprimárne vzdelávanie povinné. Ostatné deti sú prijímané bez uplatnenia tohto kritéria.

j) Materská škola Švermova 8, Valaská je podľa Všeobecne záväzného nariadenia Obce Valaská č. 4/2021o určení spádovej materskej školy v zriaďovateľskej pôsobnosti spádovou školou pre deti plniace povinné predprimárne vzdelávanie s trvalým bydliskom v obci Valaská a deti umiestnené v zariadení na základe rothodnutia súdu.

k) V prípade zvýšeného záujmu uprednostňujeme po prijatí všetkých detí, pre ktoré je

predprimárne vzdelávanie povinné, súrodencov detí, ktoré už materskú školu navštevujú a

dovŕšili tretí rok veku v kalendárnom roku, v ktorom sa koná zápis.

l) Ostatné podmienky uplatňované pri zvýšenom záujme o prijatie dieťaťa do školy:

- vek dieťaťa (mladšie ako tri roky sa prijímajú, len ak boli prijaté všetky deti staršie ako tri roky),

- individuálna situácia dieťaťa (dieťa samoživiteľa, osirelé dieťa),

- ak zákonný zástupca podal žiadosť o prijatie dieťaťa v dvoch po sebe nasledujúcich rokoch.

m) Na predprimárne vzdelávanie je možné výnimočne prijať dieťa od dovŕšenia dvoch rokov

veku. Na predprimárne vzdelávanie v materskej škole nemožno prijať dieťa mladšie ako

dva roky, a to ani na adaptačný pobyt alebo diagnostický pobyt (porušenie platného právneho stavu).

n) Zákonný zástupca môže dieťa zapísať do materskej školy aj mimo miesta bydliska

s trvalým alebo prechodným pobytom v obci Valaská, alebo z miesta trvalého

bydliska, kde sa materská škola nenachádza.

o) Pri prijímaní dieťaťa má rodič povinnosť informovať riaditeľku o všetkých skutočnostiach,

ktoré by mohli byť dôvodom ma jeho zaradenia na diagnostický pobyt, prípadne prijatie

ako dieťaťa so špeciálnymi výchovno-vzdelávacími potrebami (ďalej ŠVVP). Ak tak

zákonný zástupca neurobí, riaditeľka MŠ po nástupe dieťaťa do MŠ, po zistení okolností

ovplyvňujúcich výchovu a vzdelávanie pristúpi k tomu, že rozhodne o diagnostickom

pobyte dieťaťa, počas ktorého sa overí, či dôjde k zmene formy výchovy a vzdelávania

príp. či pristúpi, po predchádzajúcom upozornení zákonného zástupcu, k vydaniu

rozhodnutia buď o prerušení dochádzky dieťaťa do MŠ, alebo o predčasnom ukončení

predprimárneho vzdelávania z toho dôvodu, že materská škola nie je schopná, vzhľadom

na svoje podmienky, poskytnúť výchovu a vzdelávanie primerané druhu a stupňu

zdravotného znevýhodnenia dieťaťa.

p) O prerušení a ukončení dochádzky nie je možné rozhodnúť vo vzťahu k deťom, pre ktoré

je predprimárne vzdelávanie povinné.

q) Podľa správneho poriadku má zákonný zástupca právo odvolať sa voči rozhodnutiu do 15 dní od doručenia rozhodnutia.

r) Ak riaditeľka materskej školy odvolaniu v plnom rozsahu nevyhovie, podstúpi toto

odvolanie druhostupňovému správnemu orgánu, t.z. zriaďovateľovi materskej školy, ktoré

rozhodnutie preskúma a po zvážení všetkých okolností vplývajúcich naň rozhodnutie zmení, alebo potvrdí.

s) Písomné rozhodnutie o prijatí dieťaťa počas školského roka vydá riaditeľka do 30 dní odo dňa podania žiadosti. V rozhodnutí o prijatí dieťaťa môže riaditeľka určiť adaptačný alebo diagnostický pobyt dieťaťa v MŠ, ktorý nesmie byť dlhší ako tri mesiace.

t) Rozhodnutie o pokračovaní plnenia povinného predprimárneho vzdelávania v materskej škole vydá riaditeľ MŠ na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia.

u) Prijatiu zdravého alebo postihnutého dieťaťa môže predchádzať adaptačný pobyt dieťaťa po dohode rodiča s riaditeľom MŠ. O forme pobytu sa rozhodne s prihliadnutím na individuálne osobitosti dieťaťa. V prípade zníženej adaptačnej schopnosti dieťaťa a v záujme zdravotného vývinu sa adaptačný pobyt v MŠ končí dňom, ktorý je uvedený na rozhodnutí o prijatí dieťaťa s určením adaptačného pobytu. Takto sa to udeje, ak sa rodič (zákonný zástupca, zástupca zariadenia) nedohodne s riaditeľkou MŠ inak, alebo ak riaditeľka MŠ nerozhodne o predčasnom skončení predprimárneho vzdelávania, ak nepôjde o povinné predprimárne vzdelávanie,

v) V prípade, že rodič zámerne neuvedie v žiadosti a lekár v doklade o zdravotnom stave dieťaťa prípadné ochorenie dieťaťa, považuje sa to závažné porušenie školského poriadku a môže viesť k vydaniu rozhodnutia o prerušení dieťaťa na dobu, pokiaľ rodič nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.